Mercedes-Benzi S-klass

Mercedes-Benzi S-klass on Saksa autotootja Mercedes-Benz toodetav suur luksusauto, mida on müüdud sedaani, limusiini ja ka kuulikindla sedaanina. S-klassi nimi tuleneb saksakeelsest sõnast Sonderklasse, mis tähendav eesti keeles eriklassi ning mis lühendatuna on S-Klasse. S-klassi põhirivaalid on BMW 7. seeria ja Audi A8. Lisaks on konkurentideks olnud ka Jaguar XJ, Lexus LS ja Maserati Quattroporte. Ametlikult võeti S-klassi nimeosa kasutusele 1972. aastal, kui esitleti W116 mudelitähistusega uut S-klassi. S-klass on Saksamaal olnud eelistatuimaks kõrgeimate valitsusjuhtide sõidukiks. Kantslereid Willy Brandti, Helmut Schmidti ja Helmut Kohli on sõidutatud S-klassidega. Seevastu Gerhard Schröder sõitis oma ametiajal Audi A8 ja Volkswagen Phaetoniga, samas Angela Merkel sõitis oma ametiajal nii Audi A8, BMW 7. seeria kui ka S-klassiga, et vältida ühe margi eelistamist teisele. Mercedes-Benzi S-klassi eelkäijateks loetakse alljärgnevaid mudeleid: "Ponton" W180 ja W128 (1955–1959) "Fintail" W111 ja W112 (1959–1965) Mercedes-Benz W108 (1965–1972) Mercedes-Benz 220S (W180) Mercedes-Benz 220SE (W128) Mercedes-Benz W111 Mercedes-Benz 220S (W111) Mercedes-Benz 220S (W111) Mercedes-Benz 300 SE lang (W112) Mercedes-Benz 280 SE 1970 (W 108) Mercedes Benz 280S (W108) Mercedes-Benzi S-klassi nime on ametlikult kandnud 7 põlvkonda autosid: 1972. aasta septembris esitletud uus 116-seeria luksussedaan oli oluline ka selles mõttes, et esmakordselt nimetati seda ametlikult kui Mercedes-Benzi S-klass, kuigi tippmudelite tähistamisel oli juba 1949. aastast kasutatud S-tähte. 1974. aastal pälvis W116 Euroopa aasta auto tiitli. Mercedes-Benz 280 SE Mercedes-Benz 280 SE Autot esitleti 1979. a septembrikuus. Tootmisaastad 1980–1991. Kupeemudeleid (C126) hakati müüma 1981. aasta septembrikuus ning neid tähistati mudelinimes tähekombinatsiooniga SEC. Mercedes-Benz 280 SE (1981) Mercedes-Benz 560 SEC  Pikemalt artiklis Mercedes-Benz W140 Tootmisaastad 1991–1998. Saadaval oli nii sedaan, pikendatud teljevahega sedaan kui ka kupee. S-klassil baseeruv luksuskupee sai 1996. aastal nimeks Mercedes-Benzi CL-klass Autot esitleti 1998. aasta juulikuus. Tootmisaastad 1998–2005. W220 oli saadaval pika ja lühikese teljevahega versioonidena, lisaks oli saadaval nelikvedu. Valikud oli diisel- ja bensiinimootoreid (V6, V8 ja V12). W220 ei olnud saadaval manuaalkastiga, algselt kasutasid kõik mudelid viiekäigulist 5G-Tronic automaatkäigukasti, tootmise lõpuaastatel hakati S430 ja S500 kasutama uut seitsmekäigulist 7G-Tronicut. Võrreldes eelkäijaga oli W220 välismõõtmed mõnevõrra väiksemad, kuid auto pakkus suuremat siseruumi, eriti pika teljevahega versioonidel ning veidi väiksemat pagasiruumi mahtu. Üks Mercedes-Benzi S-klassi selles põlvkonnas oli AMG versioon S 55. S 55-l oli palju modifikatsioone võrreldes tavalise W220 S-klassiga ning muudatuste puhul oli põhirõhk pandud paremale dünaamikale ja sportlikumale välisilmele. Mudeli nimi tuleneb 5,5-liitrise V8-mootori töömahust. Algsel mudelil oli vabalthingav mootor võimsusega 265 kW (360 hj) ja 2003. aastal vahetati see ülelaadimisega versiooni vastu välja, mille võimsuseks juba 368 kW (500 hj). S 65 oli S 600 AMG versioon: kahe turbolaaduriga V12, mis toodab 450 kW (612 hj). S 65 kasutas oma võimsa mootori tõttu endiselt 5G-Tronic 5-käigulist pöördemomendi klassikalist automaatkäigukasti, kuna see mootor suutis tekitada üle 950 N⋅m  pöördemomenti. Autot esitleti 2005. aasta Frankfurdi autonäitusel. Tootmisaastad 2005–2013. W221 S-klassi väliskujundus erineb selgelt W220 omast - W220 murdis mõnevõrra traditsiooni, olles oma eelkäijast W140 väiksem, samas kui W221 on kõigis välismõõtmetes eelkäijast suurem, see pakub rohkem siseruumi ja on parema jõudlusega. Auto tagaosa disain sarnaneb Mercedes-Benz Maybachiga – Daimler AG luksuslikuima kaubamärgi suurema sedaaniga, mida esitleti avalikkusele 1997. aastal. Mudeliuuendus tehti W221-le 2009. aastal, mille käigus muutus natuke auto välisdisain ning lisati mitmeid uusi tehnilisi lahendusi. Kõik autod (välja arvatud V12-mootoriga S 600 ja S 65 AMG) olid seitsmekäigulise 7G-Tronic automaatkäigukastiga, V12 suure pöördemomendi tõttu kasutasid need endiselt 5G-Tronicut. Ametlik esitlus toimus 2013. aasta maikuus. Tootmisaastad 2013–2020. Saadaval olid S-klassi kupee- ja kabriolettmudel, mudelitähisteks vastavalt C217 ja A217. Kõige kallim S-klassi mudel oli Mercedes-AMG S 65 L, millel 463 kW (630 hj) V12 bensiinimootor ning selle hind oli 02.01.2018 seisuga 247 512 eurot. Maksimaalne pöördemoment sellel mootoril on 1000 Nm ning 0-100 km/h kiirendus võtab aega 4,3 sekundit. 2015. aastast olid S 350 d ja S 600 saadaval uue 9-käigulise 9G-Tronic automaatkäigukastiga, pärast 2017. aasta mudeliuuendust oli 9G-Tronic standardis kõikidel autodel (välja arvatud V12-mootoriga S 600 ja S 65 AMG). Mercedes-Benz S 500 (W222) S-klassi kupee (C217) S 500 Cabriolet (A217) 2013. aastast kannab kupeemudel taas nime Mercedes-Benzi S-klassi kupee ja sellele eelnes Mercedes-Benz CL. S-klassi kupeed jõudis müügile 2014. aasta septembris. S-klassi kupeesid valmistatakse nii nelik- kui ka tagaveolisi. Nelikveoga mudelid on Merzedes-Benz S 500 4MATIC Coupé ja S 63 AMG. Need maksavad vastavalt 125 961,5 ja 170 586,5 € ja jõuavad müügile septembris 2014. S 500-l on 456 hj ja 700 nm. S 63 AMG-l aga 585 hj ja 900 nm. Sellele pakutakse ka erimudelit Edition 1, mille lisavarustusena võivad kaasneda muuhulgas Swarovski kristallidega esilaternad ja nappanahaga kaetud istmed. Varustusse kuulub ka 12tolline puuteekraan. W223 esitleti 2. septembril 2020. Uuest S-klassist ei tule enam kupee- ega kabrioletiversioone ning neid hakkavad tulevikus asendama Mercedes-Benzi SL ja AMG GT mudelid. Eestis algavad S-klassi hinnad 111 600.- euro juurest (01.02.2021 seisuga) ning selle raha eest saab S 350 d 4MATIC, mis on 210 kW R6 diiselmootoriga nelikveoline mudel. Kõikidel autodel on nüüd standardis 9-käiguline automaatkäigukast 9G-Tronic. Mercedes-Benz W223 Mercedes-Benz W223 "40 years model series 116: luxury class in top form". "Car of the Year 1974: Mercedes-Benz 450S". Car of the Year. "221 series S-Class Saloons, 2005 - 2009". YouTube'i video: THE NEW S-CLASS COUPÉ. GRAN PERFORMER. New 2014 Mercedes S-Class Coupé Official REVIEW / 2014 Mercedes-Benz S 500 coupe, Veebiversioon (vaadatud 12.04.2014) (inglise keeles) Adrian Padeanu (2. september 2020). "2021 Mercedes S-Class Debuts Today: See The Livestream Here". Motor1.com. "New Mercedes-Benz S-Class Won't Have Coupe or Cabriolet Models". 27. august 2020. YouTube'i video: THE NEW S-CLASS COUPÉ. GRAN PERFORMER. New 2014 Mercedes S-Class Coupé Official REVIEW / 2014 Mercedes-Benz S 500 coupe, Veebiversioon (vaadatud 12.04.2014) (inglise keeles)